Na osnovu člana 1. stava 3., člana 7. tačke i. i člana 74. tačke i. Zakona o Centralnoj banci Bosne i Hercegovine (“Službeni glasnik BiH”, broj 1/97) i člana 28. Pravilnika Centralne banke Bosne i Hercegovine, UV broj: 5/98 od 27. februara 1998. godine, Upravno vijeće Centralne banke Bosne i Hercegovine na 15. sjednici od 18. i 19. novembra 1998. godine, donijelo je

**O D L U K U**

# **o osnivanju Filijale Centralne banke**

## Bosne i Hercegovine u Banjoj Luci

**Član 1.**

 Osniva se Filijala Centralne banke Bosne i Hercegovine u Banjoj Luci kao organizaciona jedinica Centralne banke Bosne i Hercegovine (u daljem tekstu: Filijala i Centralna banka) pod nadležnošću Glavne banke Republike Srpske Centralne banke BiH.

**Član 2.**

 Puni naziv Filijale je:

 - Filijala Centralne banke Bosne i Hercegovine u Banjoj Luci,

a skraćeni naziv je:

* + Filijala u Banjoj Luci.

**Član 3.**

 Sjedište Filijale je u Banjoj Luci, ulica Marije Bursać broj 4.

**Član 4.**

 Filijala nema pravni status ili ovlaštenja nezavisna od Centralne banke.

 Filijala izvršava svoje obaveze i zadatke propisane Zakonom o Centralnoj banci Bosne i Hercegovine (u daljem tekstu: Zakon o Centralnoj banci) pod nadležnošću Glavne banke Republike Srpske Centralne banke BiH, prema odlukama Upravnog vijeća i guvernera, u skladu sa Zakonom o Centralnoj banci.

**Član 5.**

 Filijala izvršava svoje obaveze i zadatke iz člana 4. ove odluke u dijelu Republike Srpske prema dogovoru Glavne banke Republike Srpske Centralne banke BiH i Filijale, uz odobrenje guvernera Centralne banke.

**Član 6.**

 Filijala ima pečat koji izrađuje Centralni ured Centralne banke, u skladu s odlukom.

**Član 7.**

 Organizacija i sistematizacija radnih mjesta, te djelokrug rada Filijale propisaće se opštim aktom o organizaciji Centralne banke i opštim aktom o sistematizaciji radnih mjesta Centralne banke.

**Član 8.**

 Guverner imenuje rukovodioca i službenike Filijale u skladu s opštim aktom o organizaciji Centralne banke i opštim aktom o sistematizaciji radnih mjesta Centralne banke na osnovu opštih uslova o zaposlenju službenika Centralne banke koje odredi Upravno vijeće.

**Član 9.**

 Filijala počinje s radom na osnovu odluke guvernera uz saglasnost Upravnog vijeća.

**Član 10.**

 Ova odluka objaviće se u "Službenom glasniku BiH", "Službenim novinama Federacije BiH" i "Službenom glasniku Republike Srpske" i stupiće na snagu danom objavljivanja.

UV broj: 22 /98 Predsjedavajući

18. i 19. novembra 1998. godine Upravnog vijeća Centralne banke

S a r a j e v o Bosne i Hercegovine

 Guverner

 Peter Nicholl